Van gielise vander phalisen
ensprake gedaen inden rechte voer meye inde scepen van loven
van gielise vander phalisen vanden goede staphans voirscr die ten versueke
des selfs gielijs beleydt waen also de scepene vande rons brachten aen de
scepen van loven Ende tverandwerden daer op verhoert van janne pryntain
die mids macht van scepen brieve van lovene goedinge heeft van seken goede
gelijc sijn scepen brieve mencie maken Ende daer nae verhoert thoenisse
van beiden ptyen voirs daer de voirs gielijs onder meer ander cleerre thoenisse
thoende met goeden knapen dat over xlvi jaer de voirg goede waren
gielijs wilen vander pholisen en joffr altten sijns wijfs wilen vader en moed
des voirs gielijs ende dat sij toebehoerden der cleynder phalisen die de voirs gielijs
nu houdende is eer sijn vader en moeder de grote phalise vercregen die
de voirs jan pryntain nu houdende is en dat des selfs gielijs vanders
stocgoede waren
te scepenen van loven gemaent vanden meye wijsden voer een vonisse
dat de voirs gielijs vander phalisen sthoender gethoent hadde dan de voirscr
jan pryntain ende dat den selven gielise die goede voirs volgen souden
ppntibus borchoven opp opp juede willemair ridder aprilis xxvi ano
xiiii xxi